האקונה מטטה (שיר)

"האקונה מטטה" (באנגלית: "Hakuna Matata") הוא שיר מסרט האנימציה של דיסני "מלך האריות". השיר מבוסס על אמרת הכנף הנפוצה של טימון ופומבה בסרט, "האקונה מטטה", שהיא משפט בסוואהילי. השיר מאופיין במהירות פשוטה וקצבית של ארבעה רבעים ומילים קליטות. בעברית שרים את השיר תומר שרון (טימון) ועמי מנדלמן (פומבה) אך בסרט הלייב האקשן מ-2019 שרים דני לשמן ורובי מוסקוביץ.

מוזיקה

מוזיקת השיר נכתבה על ידי אלטון ג'ון והמילים על ידי טים רייס. בסרט, את השיר שרים טימון (סוריקטה שמדובבת על ידי נייתן ליין) ופומבה (חזיר יבלות מצוי שמדובב על ידי ארני סאבלה), וסימבה, אריה צעיר שמדובב על ידי ג'ייסון וויבר (קול כגור) וג'וסף ויליאמס (כמבוגר). טימון ופומבה, שתי הדמויות הקומיות הראשיות בסרט, מנסים לשכנע את סימבה לשכוח את עברו המטריד ולשכוח את דאגותיו. בעברית ביצעו השחקנים הישראלים, תומר שרון בדמותו של טימון, עמי מנדלמן בדמותו של פומבה, ודורון בן-עמי בדמותו של סימבה הצעיר/אלון אופיר בדמותו של סימבה המבוגר. השיר מציג גם את עברו של פומבה, כשהוא מסביר שהוא נודה מחברה חייתית בשל נפיחותיו המוגזמות. השיר מכיל כמה הפסקות שבהן המוזיקה מואטת עד כדי עצירה, ואז ממשיכה מחדש. השיר משתמש בתזמורת גדולה כמו גם בכלים לא רגילים אחרים, הכוללים מערכת תופים מורחבת, וקסילופונים שונים.

גרסה שנייה של השיר, שהוקלטה לאלבום הנלווה Rhythm of the Pride Lands, בוצעה על ידי ג'ימי קליף בכיכוב לבו אם. הגרסה הנ"ל של השיר שונתה בקצת (ביחוד בנוגע לכלים בשימוש) אך נשארה דומה מאוד למקור. הגרסה יצאה לשווקים כסינגל עם "הוא חי בתוכך" כבי-סייד, ובסופו של דבר נעשה שימוש בגרסת המחזמר למלך האריות.

הפקה מוקדמת
השיר בוסס על שיר קודם לו שנכתב בתחילת ההפקה בשם "רפסודית חזיר היבלות". למרות ששני השירים היו בעלי אותה משמעות ואותו מעמד בסרט, כאשר אלטון ג'ון וטים רייס החלו לעבוד על המוזיקה השיר נכתב מחדש ולבסוף התפתח ל"האקונה מטטה". "רפסודיית חזיר היבלות" לבסוף הופקה מחדש והוצאה לשווקים באלבום Rhythm of the Pride Lands.

משמעות

האקונה מטטה היא אמרת כנף בסוואהילי שלרוב מתורגמת כ"אין דאגות". בתוספי הבונוס בגרסת ה-DVD המיוחדת של מלך האריות, צוות ההפקה טוען שהביטוי נקלט ממדריך טיולים בספארי בטנזניה. לאחר מכן הוא פותח לאידאולוגיה, יחד עם הערכים המנוגדים לכאורה של חובת המלוכה, הוא מרכז לתוכן המוסרי של הסרט.

הביטוי נהגה בפונולוגיה האנגלית במהלך השיר, לרבות הגייתה של האות t כעיצור מקיש מכתשי, בניגוד להגייה שלו בסוואהילי. קרי, האות ט' השנייה במילה "מטטה", מבוטאת כ-ד'.

הצלחת השיר
השיר היה מועמד לפרס השיר המקורי ביותר בתחרות פרסי האוסקר ה-67, אך הפסיד ל"Can You Feel the Love Tonight", אחד מתוך שלושה שירי "מלך האריות" שהיו מועמדים לפרס (השלישי היה "Circle of Life"). כמו כן דורג השיר במקום ה-99 מתוך 100 ברשימת "מאה שנים... מאה שירים".

ב-22 בדצמבר 1995, קיבל הסינגל מעמד של אלבום כסף בצרפת, כשמכר מעל ל-125,000 עותקים.

 דירוגים ברשימות 
ארגוןרשימהמיקוםמקורבילבורד100 שירי דיסניוורס הגדולים בכל הזמנים40

בתרבות הפופולרית
 באחד מהאזכורים העצמיים של דיסני, נשמע השיר חלושות בסרט פיקסאר מ-1995 צעצוע של סיפור, שבו הוא הושמע במכונית של אמא של אנדי בזמן שמולי רואה את וודי ובאז דרך אחת ממראות הצד
 באני ויילר עשה גרסת כיסוי לשיר ב-Reggae for Kids: Movie Classics.
 בתוכנית סיינפלד, בפרק "התוכנית של מרב גריפין", איליין בניס אומרת שהיא נתפסה במשרד שרה את השיר.
 בסרט "הצילו! עכבר בבית!", ארני סמנץ (נייתן ליין) קד לשייח' שמחפש הצעות לבייתו ומברכו במילים "האקונה מטטה", אזכור לדיבוב של ליין כטימון.
 לשיר נעשתה גרסת כיסוי מאת הלהקה הג'מייקאנית Baha Men שהופיעה באלבום "DisneyMania".
 לשיר נעשתה גרסת כיסוי מאת דבי ראיין שהופיעה באלבום "DisneyMania 7".
 באחד מפרקי הסדרה פינקי והמוח, בזמן שפינקי והמוח לכודים בשטחי היערות הפתוחים פינקי מנסה לעודד את מוח הנסער באומרו שהוא יגיד לו ביטוי, והביטוי הוא "האקונה מטטה".
 גרסה מקוצרת של השיר שימשה כשיר הנושא בספין אוף של מלך האריות, סדרת הטלוויזיה "טימון ופומבה", ובסוף אחד הפרקים סימבה, טימון ופומבה שרו את השיר ביחד עם יצור המעבדה של דוקטור אושר.
 השיר בוצע בסדרה "משמר האריות" בסוף הפרק "בונגה והמלך", בהקשר לכך שבונגה וסימבה הם סוג של אחים, מכיוון ששניהם גודלו על ידי טימון ופומבה.
 בסרט "לילות טלדגה" ז'אן ג'ירארד (מגולם בידי סשה ברון כהן) אומר את הביטוי במירוץ הראשון שלו בסרט.

רשימת הרצועות
 CD single
 "Hakuna Matata" — 4:24
 "He Lives in You" — 4:51

 CD maxi
 "Hakuna Matata" (גרסת ראפ) — 3:50
 "Warthog Rhapsody" מאת נייתן ליין וארני סאבלה — 3:06
 "Hakuna Matata" (גרסת האלבום) — 4:24

מיקומים במצעדים
מיקומי שיא

 מצעדים (1995) מיקום שיאBelgian (Flanders) Singles Chart46Belgian (Wallonia) Singles Chart6 Dutch Top 4011French SNEP Singles Chart7 German Singles Chart77 Swiss Singles Chart32 U.S. Billboard Bubbling Under Hot 100 Singles5 U.S. Billboard Hot Adult Contemporary Tracks26

מצעדי סוף השנה
מצעד סוף השנה (1995)מיקוםBelgian (Wallonia) Singles Chart35Dutch Top 4081French Singles Chart27

קישורים חיצוניים

 מילות השיר האקונה מטטה (אנגלית) ב-Disney-Facts.com

הערות שוליים

קטגוריה:שירי מלך האריות
קטגוריה:שירים באנגלית
קטגוריה:שירים שנכתבו על ידי טים רייס